På et møde tirsdag kunne bestyrelsen for ROBLON A/S godkende en halvårsrapport, der viser fornemme regnskabstal for det første halve år. For perioden 1. november 2013 - 30. april 2014 har kabel- og maskinvirksomheden formået at øge omsætningen med 8,4 procent i forhold til samme periode forrige år, og nåede således en omsætning på 124, 8 millioner kroner. Ifølge delårsrapporten er det blandt andet en mere koncentreret indsats inden for kundefokus og globalisering, der har givet fremgang i omsætningen. Samtidig oplever virksomheden fortsat stigende interesse for deres energisparende LED-produkter. ROBLON A/S forventer en samlet årsomsætning på mellem 250-275 millioner kroner.

Referat:
Frederikshavn-virksomheden ROBLON A/S kunne tirsdag præsentere positivt halvårsregnskab.